Rettens dom af 11. oktober 2018 – M&T Emporia Ilektrikon-Ilektronikon Eidon mod EUIPO (fluo.)
(Sag T-120/17) 1
[EU-varemærker – ansøgning om EU-figurmærket fluo. – delvist afslag på registreringsansøgningen – absolut registreringshindring – beskrivende karakter – artikel 7, stk. 1, litra c), i forordning (EF) nr. 207/2009 [nu artikel 7, stk. 1, litra c), i forordning (EU) 2017/1001]]
Processprog: engelsk
Parter
Sagsøger: M&T Emporia Ilektrikon-Ilektronikon Eidon AE (Thessaloniki, Grækenland) (ved advokat A. Spyridonos)
Sagsøgt: Den Europæiske Unions Kontor for Intellektuel Ejendomsret (EUIPO) (ved M.d.M Baldares og J. Ivanauskas, som befuldmægtigede)
Sagens genstand
Søgsmål anlagt til prøvelse af afgørelse truffet den 2. december 2016 af Andet Appelkammer ved EUIPO (sag R 863/2016-2) vedrørende en ansøgning om registrering af figurtegnet fluo. som EU-varemærke.
Konklusion
1)    Punkt 2 i konklusionen i afgørelse truffet den 2. december 2016 af Andet Appelkammer ved Den Europæiske Unions Kontor for Intellektuel Ejendomsret (EUIPO) (sag R 863/2016-2) annulleres.
2)    EUIPO bærer sine egne omkostninger og betaler omkostningerne afholdt af M&T Emporia Ilektrikon-Ilektronikon Eidon AE, herunder de nødvendige omkostninger afholdt i forbindelse med sagens behandling for appelkammeret ved EUIPO.
____________
1 EUT C 121 af 18.4.2017.